Предстои ни делба на наследствени земи. За съжаление при окомплектоването на документите установихме, че липсват няколко скици оригинали. Потърсихме помощ от сегашната Общинска служба земеделие район Панчарево -изток.  

Оказа се, че в техните архиви /нашата преписка на баба и дядо/ няма такива скици-оригинал.  

Обясниха ми, че през 2000г. , когато са възстановявали собствеността на поземлените имоти не е имало изискване да се издават скиците в 2 екземпляра – един за титуляра и един за архива. Носех копия на изгубените скици на имотите, но това не ми помогна.  

Искам да уточня, че съм подготвила: Решение за възстановено право на собственост с печат “Влязло в сила . . “,оригинал.  

Скици от Кадастъра с Характеристика на имотите ” включително и на изгубените скици”  

Данъчни оценки – оригинал и платен данък. Удостоверение за наследници -оригинал  

Въпросът ми е: Каква е процедурата /при изгубени оригинали/за решаване на този казус за осъществяване на процедурата по вписване на имотите в Агенцията.  

Предварително съм много благодарна, ако някой може компетентно да ми даде насоки какво трябва да се предприеме.  

Може би има и други хора , като мен , които са се справили с такъв проблем.




Агенция по вписвания – вписване на поземлени имоти
==================================================

 

Съветвам Ви да коментирате въпроса с нотариус в София, като мога да Ви насоча.  

Съгласно чл. 6, ал. 3 от Правилника за вписванията – “когато недвижимият имот се намира в район с одобрена кадастрална карта, описанията се извършват съобразно данните по чл. 60, т. 1 – 7 от Закона за кадастъра и имотния регистър. В тези случаи към акта се прилага скица-копие от кадастралната карта”, като не се изисква представянето на скица – оригинал, издадена от ОСЗГ. 


За допълнителна информация и съдействие можете да се свържете с мен на посочения телефон.


Поздрави,  

адв. Николина Митова  

0898 303092


